બીજી તરફ ગાઇડ સ્ટેટ બૅન્ક ઑફ ઇન્ડિયા એમ્પ્લૉઈઝ કો-ઑપરેટિવ હાઉસિંગ સોસાયટી લિમિટેડના ચૅરમૅન ચિરાગ ગાંધીએ ‘મિડ-ડે’ને કહ્યું હતું કે ‘BMCના T-વૉર્ડના અધિકારીને અમે વારંવાર લેખિતમાં અમારી સમસ્યા વિશે વાત કરી છે. આ રીતે જો સાવલાપરિવાર દુર્ગંધ મારતો કચરો સાફ નહીં કરે તો અમારી સોસાયટીમાં આગામી મૉન્સૂનની સીઝનમાં રોગચાળો ફેલાય એવી શક્યતા છે, જેની જવાબદારી BMCના અધિકારીની રહેશે. મુલુંડ પોલીસને એક પત્ર લખ્યો છે જેમાં પોલીસ-બંદોબસ્ત સાથે બાકીની કાર્યવાહી પૂર્ણ કરવાની વિનંતી કરવામાં આવી છે.’